CELEX: 31983R2234
Language: el
Date: 1983-08-03 00:00:00
Title: Κανονισμός (ΕΟΚ) αριθ. 2234/83 της Επιτροπής της 3ης Αυγούστου 1983 περί επαναφοράς της εισπράξεως τελωνειακών δασμών για την πολυστυρόλη και τα συμπολυμερή της τής διακρίσεως 39.02 Γ VI του Κοινού Δασμολογίου, καταγωγής Βραζιλίας, δικαιούχου των προβλεπομένων στον κανονισμό (ΕΟΚ) αριθ. 3377/82 του Συμβουλίου δασμολογικών προτιμήσεων

Avis juridique important

|

31983R2234

Κανονισμός (ΕΟΚ) αριθ. 2234/83 της Επιτροπής της 3ης Αυγούστου 1983 περί επαναφοράς της εισπράξεως τελωνειακών δασμών για την πολυστυρόλη και τα συμπολυμερή της τής διακρίσεως 39.02 Γ VI του Κοινού Δασμολογίου, καταγωγής Βραζιλίας, δικαιούχου των προβλεπομένων στον κανονισμό (ΕΟΚ) αριθ. 3377/82 του Συμβουλίου δασμολογικών προτιμήσεων  

Επίσημη Εφημερίδα αριθ. L 214 της 05/08/1983 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 2234/83 ΤΗΣ ΕΠΙΤΡΟΠΗΣ  της 3ης Αυγούστου 1983  περί επαναφοράς της εισπράξεως τελωνειακών δασμών για την πολυστυρόλη και τα συμπολυμερή της της διακρίσεως 39.02 Γ VI του Κοινού Δασμολογίου, καταγωγής Βραζιλίας, δικαιούχου των προβλεπομένων στον κανονισμό (ΕΟΚ) αριθ. 3377/82 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3377/82 του Συμβουλίου της 8ης Δεκεμβρίου 1982 περί εφαρμογής των γενικευμένων δασμολογικών προτιμήσεων κατά το έτος 1983 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο του 12,  Εκτιμώντας:  ότι, δυνάμει του άρθρου 1 του εν λόγω κανονισμού, τα προϊόντα του παραρτήματος Β καταγωγής χωρών και εδαφών που αναφέρονται στο παράρτημα Γ απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 11· ότι σύμφωνα με το εν λόγω άρθρο 11, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί, αφού η Επιτροπή προβεί στις ενδεικνυόμενες ανταλλαγές πληροφοριών με τα Κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 138 % του υψηλότερου μέγιστου ποσού που ίσχυσε κατά το έτος 1980·  ότι για την πολυστυρόλη και τα συμπολυμερή της, της διακρίσεως 39.02 Γ VI του Κοινού Δασμολογίου, η βάση αναφοράς διαμορφώνεται σε ύψος 1 583 550 ECU· ότι, κατά την ημερομηνία της 26ης Ιουλίου 1983, οι εισαγωγές των προϊόντων αυτών στην Κοινότητα, καταγωγής Βραζιλίας, ανέρχονται δια καταλογισμού στο ύψος της εν λόγω βάσεως αναφοράς· ότι η ανταλλαγή πληροφοριών, στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μία περιοχή της Κοινότητας·  ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Βραζιλίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 8 Αυγούστου 1983, η ανασταλείσα, δυνάμει του κανονισμού (ΕΟΚ) αριθ. 3377/82 του Συμβουλίου, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Βραζιλίας, στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 39.02 Γ VI (Κώδικας ΝΙΜΕΧΕ  39.02-32 έως 39)  // Πολυστυρόλη και τα συμπολυμερή της  //  //  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 3 Αυγούστου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 363 της 23. 12. 1982, σ. 1.